Page:Raising the wind, or, Habbie Simpson & his wife baith dead.pdf/7

 Or hae ye taen him to your hame, To mak' claes for yersel' or wean? An' bottle by his side has lain,
 * O reemin nappy,

That Jamie ilka noo and then
 * Micht tak' a drappy?

For Jamie weel could use the thumle, An' was wi' needle aye fu' nimle, An' ne'er about the price wad grumle
 * O‘ ony job;

But aft wad drink until he'd tumle
 * Clean aff the broad,

But noo, alas! puir Jamie's gane, Like mony mae, to his lang hame; An' in the cauld kirk yard is lain
 * Past a remeid,

Nae mair for to return again,
 * Sin' he is dead.

Nae mair about the corse ye'll see him, Nae mair a bawbee will ye gie him, Nae mair his hat he'll gar flee frae him
 * Upon the street,

An' cry, Noo Jamie Gemmell gie them
 * The tailor's leap.

But noo I maun lay down my pen, An' to my verses mak' an en', Whaure'er he's gaen weel may he fen,
 * An' let ilk chiel

Unto this prayer say amen.
 * Sae fare ye weel.